Qatar terma jamoasi bosh murabbiyi Feliks Sanches O‘zbekistonga (0:2) qarshi o‘rtoqlik o‘yinidan so‘ng, o‘z fikrlari bilan o‘rtoqlashdi. «Bugungi o‘yinda gol urolmadik, chunki O‘zbekiston terma jamoasi kuchli edi. Osiyo Kubogi biz uchun katta ahamiyatga ega. Biz jahon chempionatiga bosqichma-bosqich tayyorgarlik ko‘ramiz. Osiyo Kubogi biz uchun muhim bosqichlardan biri hisoblanadi Himoyamizda muammolar bor, deb ayta olmayman. Gol o‘tkazganimiz o‘yindagi kamchiliklardir. Keyingi o‘yinlarda bu kamchiliklarni bartaraf etishga harakat qilamiz. Darvozabonimiz bugun yaxshi o‘yin ko‘rsatdi. Gol bu darvozabonning xatosi emas, balki hujumchining mahoratidir. O‘zbekiston kuchli terma jamoa bo‘lgani sabab mag‘lub bo‘ldik», - deb Sanches so‘zlarini keltirmoqda O‘FA sayti.